TKS วิ่งเฉียด 9% เก็งฯ ผลงานปี 64 กำไรโตสนั่น โบรกฯ เคาะซื้อเป้า 15.80 บ.
TKS วิ่งเฉียด 9% แตะ 10.80 บาท มูลค่าซื้อขาย 123.28 ลบ. เก็งฯ ผลงานปี 64 กำไรโตสนั่น 40% โบรกฯ เคาะซื้อเป้า 15.80 บ.
TKS วิ่งเฉียด 9% แตะ 10.80 บาท มูลค่าซื้อขาย 123.28 ลบ. เก็งฯ ผลงานปี 64 กำไรโตสนั่น 40% โบรกฯ เคาะซื้อเป้า 15.80 บ.
2 มิ.ย. 2564

ผู้สื่อข่าวรายงานว่า ราคาหุ้น บริษัท ที.เค.เอส. เทคโนโลยี จำกัด (มหาชน) หรือ TKS ล่าสุด ณ เวลา 14.53 น. อยู่ที่ 10.80 บาท บวก 0.85 บาท หรือ 8.54% สูงสุดที่ 10.90 บาท ต่ำสุดที่ 9.95 บาท ด้วยมูลค่าซื้อขาย 123.28 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ (24 พ.ค.2564) ว่า แนะนำ “ซื้อ” TKS ราคาเป้าหมาย 15.80 บาท ประเมินโมเมนตัมกำไรของ TKS จะยังเห็นการเติบโตอย่างมีนัยยะ เทียบช่วงเดียวกันของปีก่อนอย่างต่อเนื่อง ทั้งธุรกิจโรงพิมพ์ที่ฟื้น รวมถึงส่วนแบ่งกำไรจาก SYNEX ที่ยังแข็งแกร่งจากกระแส 5G และ Digital Era
โดยคาดการณ์กำไรปี 2564-2565 โต 40% เทียบช่วงเดียวกันของปีก่อน และโต 18% เทียบช่วงเดียวกันของปีก่อนตามลำดับ ในทางเทคนิคยืนแนวรับ 10 บาท ได้เป็น Sentiment บวก ส่วน Valuation ยังถูกมาก โดยยัง Discount จาก NAV ของ SYNEX เกือบ 50%